41. ΝΟΜΟΣ υπ’ αριθ. 482 της 10/16 Απρ. 1943 Περί τρόπου εκδικάσεως των δασικών αδικημάτων κλπ. Κατηργήθη δια της παρ. 39 άρθρ. 317 Ν.Δ. 86/1969 (κατωτ. αριθ. 45) εξαιρέσει των κατωτέρω παρατιθεμένων διατάξεων των άρθρ. 5 και 7. ΚΕΦΑΛΑΙΟΝ Δ΄ Συμπλήρωσις εσωτερικής οργανώσεως δασικών γραφείων κλπ. Άρθρ.5.-1.Επί σκοπώ αποτελεσματικωτέρας φυλάξεως, προστασίας και διαχειρίσεως των δασών και καταδιώξεως των παραβατών των δασικών νόμων, πάντες οι δασονόμοι, δασοκόμοι και δασοφύλακες οι εκτελούντες υπηρεσίας γραφέως παρά ταις δασικαίς Επιθεωρήσεσι, τοις Δασαρχείοις και τοις Δασονομείοις ως και οι δασικοί υπάλληλοι οι υπηρετούντες εις σταθμούς ελέγχου μεταφορών δασικών προϊόντων, υποχρεούνται όπως, κατόπιν διαταγής των προϊσταμένων των, αναλάβωσιν εξωτερικήν υπηρεσίαν διαχειρίσεως, προστασίας και φυλάξεως δασών και εγκαταλείψωσι τα γραφεία ή σταθμούς. Του μέτρου τούτου εξαιρούνται οι κατόπιν γνωματεύσεως της Ανωτάτης Υγειονομικής Επιτροπής κρινόμενοι ακατάλληλοι δι’ εκτέλεσιν εξωτερικής υπηρεσίας οίτινες τοποθετούνται υπό του Υπουργού Γεωργίας μετά γνωμοδότησιν του παρ’ αυτώ Διοικητικού Συμβουλίου εις υπηρεσίας Γραφείου ή εις οργανικήν θέσιν δασικών φυτωρίων. Σελ. 390(α) 354-016 2.Εις τας ουτωσί κενουμένας θέσεις γραφέων ο Υπουργός της Γεωργίας διορίζει ιδιώτας γραφείς ή τοποθετεί τοιούτους εκ των υπηρετούντων ήδη εις τας κεντρικάς ή περιφερειακάς υπηρεσίας του Υπουργείου Γεωργίας οίτινες ασκούν τα υπό των νυν δασοκόμων γραφέων καθήκοντα και θεωρούνται ως βοηθητικά όργανα των γραφείων των τοπικών Δασικών Αρχών, ασχολούμενοι αποκλειστικώς εις την διεξαγωγήν της εσωτερικής υπηρεσίας των γραφείων των. 3.Εις θέσεις γραφέων παρά Δασικαίς Επιθεωρήσεσι, Δασαρχείοις και Δασονομείοις διορίζονται άρρενες κεκτημένοι απολυτήριον Γυμνασίου και συγκεντρούντες τα λοιπά απαιτούμενα προσόντα παρά των νόμων του Υπουργείου Γεωργίας προς διορισμόν γραφέως εξωτερικής υπηρεσίας. 4.Δια την περαιτέρω προαγωγήν των έχουν και επ’ αυτών εφαρμογήν αι σχετικαί διατάξεις του άρθρ. 2 του υπ’ αριθ. 1745 ε.ε. Ν.Δ/τος «περί διαρρυθμίσεως θέσεων του προσωπικού των Κεντρικών Υπηρεσιών του Υπουργείου Γεωργίας». 5.Παρά τοις Δασαρχείοις άτινα δεν εδρεύουν όπου και αι Δασικαί Επιθεωρήσεις ιδρύονται τριάκοντα πέντε θέσεις κλητήρων α΄, β΄ ή γ΄ τάξεως. Εις τας θέσεις ταύτας μετατάσσονται δι’ αποφάσεως του Υπουργού της Γεωργίας λαμβανομένης εντός τριμήνου από της δημοσιεύσεως του παρόντος οι ήδη υπηρετούντες εργατοφύλακες οι υπηρετούντες εις εξωτερικάς δασικάς υπηρεσίας. Τα Δασαρχεία εις α θέλουν ούτοι υπηρετήσει ορίζει δι’ αποφάσεώς του ο αυτός Υπουργός. ΚΕΦΑΛΑΙΟΝ ΣΤ΄ Ειδικαί Διατάξεις Άρθρ.7.-Τα εξ εκμισθώσεως γυμνών εκτάσεων εντός δημοσίων δασών κλπ. κατά τας διατάξεις του άρθρ. 1 παρ. 1 εδάφ. γ΄ του υπ’ αριθ. 841 Ν.Δ/τος προς γεωργικήν καλλιέργειαν εισπραττόμενα μισθώματα, ως και τα, εκ της παραχωρήσεως δημοσίων δασικών εκτάσεων προς γεωργικήν ή δενδροκομικήν καλλιέργειαν κλπ., κατά τας διατάξεις του Α.Ν. 857 και του υπ’ αριθ. 841 Ν.Δ/τος, εισπραττόμενα λόγω τιμήματος χρηματικά ποσά περιέρχονται εις το Κεντρικόν Ταμείον Γεωργίας, Κτηνοτροφίας και Δασών και διατίθενται υπ’ αυτού κατά τα εν παρ. 7 του άρθρ. 2 του παρόντος οριζόμενα. 17.Ζ.α.41 Δασικός Κώδικας 